
****

**МУНИЦИПАЛЬНОЕ КАЗЕННОЕ ОБРАЗОВАТЕЛЬНЛОЕ УЧРЕЖДЕНИЕ**

**«СРЕДНЯЯ ОБЩЕОБРАЗОВАТЕЛЬНАЯ ШКОЛА №10»**

**Мастер - класс**

на тему:

***«Хочу все знать о родном языке»***

**Секция: родной (даргинский) язык.**

Подготовила:

учитель родного языка

Адаева М.К.

**2018 уч. год**

**Дарсла тема: «Наб дигулра нешла мезличила лерилра дагьес»**

**Дарсла мурад:**  
1. ДурхIнала нешла мезличи диги адикьни;  
2. ЛукIни ва дучIни гьаладяхI ардукни;  
3. ДурхIни пикрибикIахъес бурсибарни;  
4. Гьаларти классуназиб белчIунси багьуди гьанбикахъни, ил имцIабикIахъни ва дебабиахъни;  
5. Гъай гъаладяхI ардукни.

**Чебаъла ваяхI:**  
Таблицаби, карточкаби, сигнальный карточкаби, жузи, интерактивная доска.

**Дарсла бехбихьуд: (слайд)**

1. ДурхIни дарсличи хIядурбарни.

2. Учительла вступительный гъай:

Салам хIушаб дакIибтас,иш нушала дарсличи.

ГIурра халаси салам, хIушаб биштIати дурхIнас!

ДурхIни: Салам!

Учитель: ИшбархIила дарсличиб кьасбирехIе нушани,гьаннала уб касибси лебил

пагь чебаахъес ва тикрарбарес! **(слайд)**

Дарсла эпиграфли кайсехIе ГIяхмадхан Абу-Бакарла гъай: **«Дарган**

**дарган вирусив, дарган мез хедалуси?»**

Бурес дигулра, нешла мез гьариллис дурхъати сарни,сенахIенну илдачил

сай дурхlя бегI гьалав гъайикIес вехIирхьуси,илдачил сари виштIаси

дурхIяла бекIлизир цаибти пикруми алкIути, илдала кумекличил саби

гIямрула халаси гьунилис бехIбихьуд кабирхьуси.

**3.Дарсла башри.**

Учитель: ХIеръая, дурхIни, доскаличи , делчIеная дугьби: **(слайд)**

**БерхIи, вавни, галга, кьар, шиниша, ванабиуб, вавалидяхъиб,**

**арцанти.**

Се гьанбиркахъули хIушаб ишди дугьбани? (Ассоциация к этим словам)

ДурхIни: Ишди дугьбани гьанбиркахъули саб нушаб хIеб.

Учитель: Дуслизир авал замана лер. Гьанна бусягIят хIеб садаили сари.

Сегъуна разделлизи кадурхара ишди дугьби?

ДурхIни: Лексикализи.

Учитель: ИшбархIи нушани декIартяхIярла дарс дурабиркIехIе, сабира

лексикаличи хасси. Нушала дарсла мурад саби: **(слайд)**

**делчIунти тикрардарни ва лексикаличила багьуди кагахъни.**

Учитель: ДурхIни, се саби лексика?

ДурхIни: Мезлизирти лерилра дугьбала давлалис лексика бикIар.

Учитель: Дугьбала сегъунти мягIнурби даладая хIушани?

ДурхIни: Девла кIел мягIна лер: лексический ва грамматический.

Учитель: Сегъуна девла мягIналис лексикалашалси мягIна или бикIара?

ДурхIни: Гъайлизиб нушани иргъуси девла мягIналис лексикалашалси мягIна

или бикIар.

Учитель: Грамматикалашалси мягIна се саби?

ДурхIни: Дев сегъуна гъайла бутIа сабил, лугIи, жинс, падеж белгидарни.

Учитель: ***Масала:*** Вава лебихIиб мирхъи бирар, мирхъи лебихIиб – варъа. (бурала)

КайсехIе мирхъи ибси дев. (мирхъи – пчелы) **(слайд)**

Мирхъи саби – жибжи, нушаб варъа лугуси (лексический мягIна).

Мирхъи – сущ., цалихълизибра дахълихълизибра бузахъу, урга жинс,

у.п., се? (грамматический мягIна).

**Творческий хIянчи (карточкабачил хIянчи №1). (слайд)**

***БелчIеная. Чедаахъибти дугьбала чиди номерла мягIна лексикалашалси сабил, чиди номерла мягIна грамматикалашалси сабил, бурая***.



**Кьяца.**

|  |  |
| --- | --- |
| **МягIна** | **Дугьби ва предложениеби** |
| **Лексический** | 1. **Хъа мицIираг.** 2. **Цалихъ** 3. **Уйхъу падеж** 4. **Дудешли кьяца асиб.** 5. **Существительное** 6. **Кьяца шурмачибад башес бирар.** |
| **Грамматический** |



**Буциб.**

|  |  |
| --- | --- |
| **МягIна** | **Дугьби ва предложениеби** |
| **Лексический** | 1. **Гурдали гIяра буциб.** 2. **Убла замана.** 3. **Се-биалра някъбази буцес, чIумабарили бихIес.** 4. **Глагол, се бариба?** 5. **Илини абзлизиб цаибил мер буциб.** 6. **ХIябъибил бяхI.** |
| **Грамматический** |

**Шиниша.**

|  |  |
| --- | --- |
| **МягIна** | **Дугьби ва предложениеби** |
| **Лексический** | 1. **Дубуртала шиниша бяхяникад мазала дурзамти гяйдикар.** 2. **Прилагательное.** 3. **Хеб садаиб, шиниша кьар шибакиб.** 4. **Предложениелизиб определение биубли башар.** 5. **Цалихъ.** 6. **Уйхъу падеж.** |
| **Грамматический** |

Учитель: ДурхIни, гьандикахъая, гIурра сегъунти мягIнализир дузахъу дугьби?

ДурхIни: Мезлизирти дугьби гьарси ва чехибси мягIнализир дузахъу.

***Масала***: адамла бекI *– гьарси мягIна;*

дубурла бекI *– чехибси мягIна.*

**Творческий хIянчи (карточкабачил хIянчи №2). (слайд)**

****

1. ***Иш назмулизир чехибси мягIнала дугьби даргая:***

**Дубуртазиб дила ши**

**Бургар гьанна бусули,**

**Ахъ муза, назвалишван,**

**БекIлиу кабихьили. (Р.Рашидов)**

**2. *ДелчIеная. Бурая, чидил предложениелизи кабатурхIели чебаахъибси***

***девла мягIна гьарси, чидиллизи кабатурхIели – чехибси бирарал.***

**БекI.**

|  |  |
| --- | --- |
| **Предложениеби** | **МягIна** |
| 1. **Илад Казбек дубурла ….. чебиулри.** |  |
| 1. **Ил замана дила ….. ваятIа изулри.** |  |
| 1. **ГIяли гьанна нушала районна ….. сай.** |  |
| 1. **ИлхIели больницализив ….. тухтурра левли уили сай.** |  |
| 1. **Ил жузла кIиибил ….. цаибилличиб халаси ахIен.** |  |
| 1. **ГIямилабад чIичIай сунела ….. гьабатур.** |  |

Учитель: ДурхIни, гIурра сегъунти мягIнубар дугьби даладая хIушани?

ДурхIни: Дахъал мягIнубар дугьби.

Учитель: БирехIе ишгъуна хIянчи ва декIарбирехIе дев чумал мягIнализиб

бакIибси.

**Творческий хIянчи (карточкабачил хIянчи №3). (слайд)**

****

**ЛутIи** ибси дев ишаб чумал мягIнализиб бакIили саби.

Ил мягIна сен-сен иргъулрая хIушани урус мезли белкIеная.

|  |  |
| --- | --- |
| 1. **Чайникла лутIи** |  |
| 1. **Урчила кьяшлизибси лутIи** |  |
| 1. **Дабрила лутIи** |  |
| 1. **ЛутIи кьяшми** |  |

Учитель: ДурхIни, се кадурхути лексикализи?

ДурхIни: Лексикализи кадурхути сари омонимти, синонимти ва антонимти.

Учитель:Се сари омонимти?

ДурхIни: Сари цаван лукIути ва цаван дучIути, амма мягIналашал декIарти

дугьбас омонимти бикIар.

**Творческий хIянчи (карточкабачил хIянчи №4). (слайд)**



**Омонимти декIардарес.**

**Илди чиди гъайла бутIали аргъахъилил бурес.**

|  |
| --- |
| 1. **ГIяхIил бала – бала дялгIун.** |
| 1. **Шинна бержес – хIяли бержес.** |
| 1. **Базла ахир – базла гIянала.** |
| 1. **ГьанкIли усес – картошкали усес.** |
| 1. **Ниъ изуси кьял – изуси дурхIя** |

Учитель:Се сари синонимти?

ДурхIни: ТIамралашал декIарти, амма мягIналашал мешути дугьбас **синонимти**

бикIар.

***Масала***: чарх, кьаркьала, хамха.

**Творческий хIянчи (карточкабачил хIянчи №5). (слайд)**



**Текст белчIес. Батирайла далайлизир урчи ибси мягIна иргъахъути синонимти уди тугъаили декIардарес.**

**ХIябкуб чум дакьаслира, Ва хIу тIутIули дуъла,**

**ХIябкуб кункил урчилис, Вайна дунъя либкьалли,**

**Си дела уркIилишир Тевлайлир тази гушли**

**Дикьул гъабзала мурад. Дугул хIумхIраан мухъи.**

**Гьай-аман ахъри дигиб Далайра сион иша,**


**Дурашар хабар дихъис, ХIябдусан урчилаон,**

**Ял-кьама мургье бидав Ва дила кункти тIвяхIми,**

**Дулхъибал шила гьалар. Дила дамсулли дели,**

**Дихлиур ябулаон.**

**(ГI.Батирай)**

******

***Ишди дугьбачи синонимти даргая:***

|  |  |  |
| --- | --- | --- |
| **Хъалибарг** |  | **Дяв** |
| **Дергъ** | **Сяхбат** |
| **Гьалмагъ** | **Кулпет** |
| **Мекъ** | **Симсир** |
| **Жагаси** | **Юлдаш** |
| **Кьиркьир** | **Къугъаси** |

Учитель:Се сари антонимти?

ДурхIни: МягIналашал цаличи ца къаршити дугьбас **антонимти** бикIар.

***Масала***: ахъли – гIяшли.

**Творческий хIянчи (карточкабачил хIянчи №6). (слайд)**

****

***Ишди дугьбачи антонимти даргая ва кроссворд бицIахъая.***

|  |  |  |  |  |  |  |  |
| --- | --- | --- | --- | --- | --- | --- | --- |
|  | | **1** |  | **Л** |  |  |  |
| **2** |  |  |  | **Е** |  |  | | | | |
| **3** | | | | **К** |  |  |  |  |  |  |
|  | **4** |  |  | **С** |  |  | | | | |
| **5** |  |  | **И** |  |  |  | | | |
| **6** | | | | **К** |  |  |  |  |  | |
| **7** |  |  |  | **А** |  |  |

1. **Душман**
2. **Умудеш**
3. **Лаг**
4. **Шаласи**
5. **Хумарси**
6. **Айзес**
7. **Къалабали**

**Ахтардила хIянчи (тест)**

(интерактивный доскаличиб)

**1.Лексика саби:**

А) Дугьбала давла

Б) Гъайла бутIни

**2.Муракьяна - мура удуси адам. Сегъуна мягIна аргъахъили?:**

А) Грамматический

Б) Лексический

**3.Дила уркIи руржули саби. Руржули саби ибси дев сегъуна мягIнализиб пайдалабарили?**

А) Гьарси мягIнализиб

Б) Чехибси мягIнализиб

**4.Беркала – хурег. Ишди се сари?**

А) Синонимти

В) Омонимти

**5.Сагаси юрт – буркьа юрт. Ишди се сари?**

А) Синонимти

В) Антонимти

**6.Дарсла итог. Рефлексия.**

**Учитель.** ДурхIни, хIуша ишбархIи духучанти саррая!

Гьари, селичила ишбархIи гъайдикIули калунрал гьанбиркахъехIе.

-Се сагаси багьуррая ишбархIи дарсличиб?

-Се гIяхIбизура хIушаб дарсличиб?

-Сегъунти сагати дугьби дагьуррая хIушани?

-Се кадурхули лексикализи?

**Рефлексияла тест.**

-Нуни дахъал сагати секIал дагьурра.

**-**Наб илди гIямрулизир гIягIнидиркур.

-Дарсличир пикриухъести секIал лерри.

-Гьар дила суайс ,нуни жавабти дургира.

-Ну дарсличив ункъли узира.

*(Гьарилли дурули сари чум плюс дакIибал. Ил наб кабатурси дарслис кьимат саби.)*

**7. Хъули хIянчи бедни.**

ХIебличила сочинение белкIес.

**Сагати дугьбачил хIянчи**.

|  |  |
| --- | --- |
| **Насекомое** |  |
| **Шурми** |  |
| **Назбалиш** |  |
| **ХIяли** |  |
| **Мухъи** |  |
|  |  |